ฝนเทห่าใหญ่ทำไทยพ้นวิกฤติภัยแล้ง สำนักทรัพยากรน้ำรับมือปีหน้า
ทุ่ม 1.2 พันล้านพัฒนาแหล่งน้ำ,นายสมเกียรติ ประจำวงษ์ เลขาธิการสำนักงานทรัพยากรน้ำแห่งชาติ (สทนช.) เปิดเผยภายหลังการประชุมคณะทำงาน อำนวยการบริหารจัดการทรัพยากรน้ำ ครั้งที่ 2/2562 ว่า พล.อ.ฉัตรชัย สาริกัลยะ รองนายกรัฐมนตรี ในฐานะประธานคณะอนุกรรมการวิเคราะห์ติดตามสถานการณ์และการบริหารจัดการทรัพยากรน้ำ เป็นห่วงเรื่องปัญหาภัยแล้ง หลังจากที่กระทรวงมหาดไทยประกาศพื้นที่ภัยแล้งแล้ว 5 จังหวัด ประกอบด้วย จังหวัดร้อยเอ็ด ศรีสะเกษ นครราชสีมา ตราดและชลบุรี และอาจจะมีพื้นที่อีก 7 จังหวัด เสี่ยงขาดแคลนน้ำอุปโภค-บริโภค 15 อำเภอ ได้แก่ ภาคเหนือ 2 จังหวัดคือ เชียงใหม่ นครสวรรค์ ภาคตะวันออกเฉียงเหนือ 3 จังหวัดคือ ชัยภูมิ นครราชสีมา เลย และภาคกลางอีก 2 จังหวัดคือ กาญจนบุรี ราชบุรี อย่างไรก็ตาม ขณะนี้ปัญหาเรื่องภัยแล้งของไทยนั้นถือว่า ได้ผ่านพ้นช่วงวิกฤติที่สุดไปแล้ว แต่ยังต้องเตรียมการ เพราะอาจจะมีปัญหาฝนทิ้งช่วง หรือฝนจะเริ่มตกตั้งแต่ 23 พ.ค.เป็นต้นไป แต่ปริมาณน้ำฝนอาจจะไม่มากนัก ซึ่งในวันที่ 1 พ.ค.นี้ จะรายงานแนวทางทั้งหมดต่อ พล.อ.ฉัตรชัย เพื่อพิจารณาจัดทำแผนแก้ไขปัญหาเรื่องภัยแล้งให้ชัดเจน,ตอนนี้ เรามองข้ามเรื่องภัยแล้งไปแล้ว แต่การบริหารจัดการยังคงต้องดำเนินการต่อไปเพื่อลดผลกระทบจากภัยแล้ง โดยคาดว่าพื้นที่เสี่ยงภัยแล้งอีก 7 จังหวัด ไม่น่าจะประกาศเพิ่มเติม แต่ ต้องระวังไม่ให้เกษตรกรปลูกพืชมากเกินไป โดยในปีนี้จะต้องเน้นหนักเรื่อง การบริหารจัดการน้ำในช่วงฤดูฝนหน้า โดยจะต้องไม่ให้เกิดภัยแล้งเหมือนกับปีนี้ ซึ่งล่าสุดสำรวจพบว่า มีพื้นที่ประมาณ 40 แห่ง ที่เป็นโครงการเร่งด่วนต้องดำเนินการทั้งหมด 144 โครงการ วงเงินงบประมาณ 1,200-1,300 ล้านบาท เช่น การพัฒนาแหล่งน้ำ และการขุดเจาะน้ำบาดาล เป็นต้น โดยจะเสนอ พล.อ.ฉัตรชัย พิจารณาในวันที่ 1 พ.ค.นี้ และนำเข้าสู่การพิจารณาของคณะรัฐมนตรี (ครม.) ในสัปดาห์ต่อไป.
พล.อ.ฉัตรชัย สาริกัลยะ รองนายกรัฐมนตรี ในฐานะประธานคณะอนุกรรมการวิเคราะห์ติดตามสถานการณ์และการบริหารจัดการทรัพยากรน้ำ 
ภัยแล้ง,ขาดแคลนน้ำ,น้ำบาดาล,บริหารจัดการน้ำ,ฉัตรชัย สาริกัลยะ,ฝนตก,ฝนทิ้งช่วง,ข่าวทั่วไป